stanford-oval/wikipedia huggingface dataset:
São Paulo-Guarulhosin kansainvälinen lentoasema

São Paulo-Guarulhosin kansainvälinen lentoasema tai kuvernööri Andre Franco Montoron kansainvälinen lentoasema on lentoasema, joka sijaitsee São Paulon esikaupungin, Guarulhosin, lähettyvillä. Vuonna 2009 lentoaseman kautta matkusti yli 21 000 000 matkustajaa tehden lentoasemasta Brasilian vilkkaimman.
Kentällä on kaksi terminaalia. Lentoasemaa käyttäviä lentoyhtiöitä ovat muun muassa Aerolíneas Argentinas, American Airlines, Avianca Brasil, Gol Transportes Aéreos ja TAM Airlines.
Aiheesta muualla

Kuvia tai muita tiedostoja aiheesta São Paulo-Guarulhosin kansainvälinen lentoasema Wikimedia Commonsissa
Sydänyö

| Sydänyö> Four Past Midnight |
| --- | --- |

Alkuperäisteos
Kirjailija:  Stephen King
Kieli:  englanti
Genre:  kauhu
Kustantaja:  Viking Press
Julkaistu:  1990
Sivumäärä:  763
ISBN:  978-0-670-83538-6
Suomennos
Suomentaja:  Ilkka Rekiaro
Kustantaja:  Tammi
Julkaistu:  1991
Ulkoasu:  kovakantinen, sidottu
Sivumäärä:  887
ISBN:  951-30-9435-9
Löydä lisää kirjojaKirjallisuuden teemasivulta
Sydänyö (engl. Four Past Midnight) on Stephen Kingin kirjoittama pienoisromaanikokoelma, joka ilmestyi englanniksi vuonna 1990 ja seuraavana vuonna Ilkka Rekiaron suomentamana. Suomennoksen julkaisi Tammi. Teos voitti Bram Stoker Awardin parhaan fiktiokokoelman palkinnon vuonna 1990.
Kokoelma sisältää seuraavat pienoisromaanit:
Langolieerit (The Langoliers)
Salainen ikkuna, salainen puutarha (Secret Window, Secret Garden)
Kirjastopoliisi (The Library Policeman)
Aurinkokoira (The Sun Dog)
Tom Hollandin ohjaama kaksiosainen minisarja Ajan valtiaat vuodelta 1995 perustuu kokoelman tarinaan Langolieerit. David Koeppin ohjaama vuoden 2004 elokuva Salainen ikkuna perustuu puolestaan tarinaan Salainen ikkuna, salainen puutarha.
Sulvan vapaaseurakunta

| Sulvan vapaaseurakunta> Solf fria församling |
| --- | --- |
Suuntautuminen:  helluntaiherätys
Kirkkokunta:  Finlands svenska pingstsamfund
Perustettu:  1928
Pääkirkko:  Missionshuset Solfvägen 202 Sulva, Mustasaari
Aiheesta muualla
Sivusto
Infobox OKNimi-testi OK: 
Sulvan vapaaseurakunta (ruots. Solf fria församling) on vuonna 1928 perustettu Mustasaaren Sulvalla sijaitseva ruotsinkielinen helluntaiseurakunta. Seurakunnan kokoontumistila Missionshuset sijaitsee Sulvan keskustassa.
Historia

Seurakunnan toiminta sai alkunsa lokakuussa 1928, viikko Sulvan lähetystalon käyttöön vihkimisen jälkeen. Seurakunta perustettiin 12 henkilön voimin. Seurakunta syntyi kristillisen raittiusseuran pohjalta.
Sulvalla oli tätä ennen syntynyt vapaakirkollista herätystä. Seurakunnan ensimmäiseksi saarnaajaksi kutstuttiin Harald Strömstedt, joka saarnasi pelastuksen sanomaa ja korosti uskovien kasteen merkitystä. Strömstedt kastoi uusia uskovaisia Sulvalta ja lähiseudulta. Strömstedtin aikana Sulvalle rakentuivat lähetystalo ja seurakuntatalo.
1930-luvulla seurakunnan toiminta laajeni Övermalaxiin. Hufvudstadsbladet uutisoi tuohon aikaan seurakunnan järjestäneen Maalahden Paxalissa ulkoilmakokouksen, johon osallistui yli 1 000 kuulijaa. Kokouksen yhteydessä järjestettiin myös kastetilaisuus.
Suurimmillaan seurakunta oli 1960-luvulla. Lähetysseuralaiset avustivat seurakuntaa kokoustalon hankinnassa, mutta luonteeltaan seurakunta on helluntailainen. Vuodesta 1949 seurakunta on ylläpitänyt lähetyssaarnaajaperhettä Tansaniassa ja tukenut sikäläisiä hankkeita.
Seurakunnan johtajat

Vuosien aikana seurakunnan johtajina ovat toimineet mm. Lars-Eric Bergstén, Artur Nyholm, Samuel Klemetz (1940–1941), Arne Herberts, Oskar Eriksson, Karl-Gustaf Svens, Holger Lindh ja Paul Johansson.
Aiheesta muualla

Seurakunnan kotisivut
Svetlana Zaharova (balettitanssija)

| Svetlana Zaharova |
| --- | --- |
 Svetlana Zaharova ja Andrei Merkuriev vuonna 2006.
Henkilötiedot
Syntynyt: 10. kesäkuuta 1979 (ikä 45) Lutsk, Ukrainan sosialistinen neuvostotasavalta, Neuvostoliitto
Ammatti:  balettitanssija
Aiheesta muualla
Kotisivu
Svetlana Zaharova (s. 10. kesäkuuta 1979 Lutsk, Ukrainan sosialistinen neuvostotasavalta, Neuvostoliitto) on venäläinen balettitanssija. Hän on sekä Bolšoin että La Scala Theatre Ballet'n solistitanssija.
Zaharova aloitti tanssitunnit 6-vuotiaana. Kymmenenvuotiaana hän pääsi oppilaaksi Kiovan koreografiseen kouluun. Suoritettuaan kuusivuotisen balettikoulun Valeria Suleginan luokalla hän osallistui Pietarin nuorten tanssijoiden kilpailuun Vaganova-Prix nuorimpana kilpailijana. Tuolloin vain 15-vuotias Svetlana voitti toisen palkinnon ja sai kutsun suoraan Vaganovan balettikatemian valmistuvien tanssijoitten vuosikurssille, mikä oli ensimmäinen kerta koulun historiassa, kun opiskelija on jättänyt kaksi luokkaa väliin.
Vuonna 1996 Zaharova valmistui Mariinski-teatterin entisen balleriinan Jelena Jevtjevan ohjauksella Vaganovan balettiakatemiasta ja sai samana vuonna sopimuksen Mariinski-teatteriin vain 17-vuotiaana. Vuotta myöhemmin hänet nimitettiin soolotanssijaksi. Kuuluisasta balleriinasta ja opettajasta Olga Moisejevasta tuli hänen vakituinen opettajansa ja mentorinsa. Moisejevan ohjaamana Zaharova debytoi Mariana baletissa Bahtšisarain suihkulähde. Hän tanssi soolo-osia baleteissa Don Quijote, Le Corsaire ja Chopiniana. Hänen menestyksekkäin roolinsa uran alkupuolella oli nimirooli Gisellessä, jota kehuttiin nuorimman tätä vaativaa balettia tanssineen mestariteokseksi.
Svetlana Zaharova on tanssinut lukuisten klassikkobalettien pääosat, kuten Prinsessa Ruusunen, Joutsenlampi, Tuhkimo, Don Quijote, Giselle, La Sylphide, Manon, Paquita, Raimonda ja Bajadeeri sekä lukuisissa nykytanssiteoksissa.
Hän on vieraillut lukuisissa balettiryhmissä kuten New York City Ballet'ssa, American Ballet Theatressa, Pariisin oopperassa ja Englannin kansallisbaletissa.
Aiheesta muualla

Virallinen sivusto (Arkistoitu – Internet Archive) (englanniksi)
Simone Padoin

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 18. maaliskuuta 1984 (ikä 40)
Syntymäpaikka:  Gemona del Friuli, Italia
Pelipaikka: keskikenttäpelaaja
Pituus: 177 cm
Paino: 73 kg
Seura
Seura:  Cagliari
Junioriseurat
:  Donatello Udine
1999–2003:  Atalanta
Seurat
| Vuodet | Seura | O | (M) |
| 2003–2007 |  Vicenza | 122 | (8) |
| 2007–2012 |  Atalanta | 151 | (17) |
| 2012–2016 |  Juventus | 47 | (2) |
| 2016– |  Cagliari |  |  |
| Yhteensä | Yhteensä | 320 | (27) |
Maajoukkue
| 2002–2003 |  Italia U19 | 9 | (0) |
| 2003–2004 |  Italia U20 | 6 | (1) |
| 2006–2007 |  Italia U21 | 6 | (0) |
 Seurajoukkueuran tilastot kattavat vain kansalliset sarjat, päivitetty 25. heinäkuuta 2014.  Maajoukkueuran tilastot päivitetty 25. heinäkuuta 2014.
Simone Padoin (s. 18. maaliskuuta 1984 Gemona del Friuli, Italia) on italialainen jalkapalloilija, pelipaikaltaan keskikenttäpelaaja. Hän edustaa Serie A:ssa pelaavaa Cagliaria.
Padoin siirtyi Juventukseen tammikuussa 2012 Atalantasta viiden miljoonan euron siirtosummalla ja allekirjoitti viisivuotisen sopimuksen.
Saavutukset

Italian-mestaruus (3): 2011–2012, 2012–2013, 2013–2014
Italian cupin toinen sija: 2011–2012
Italian supercupin voitto (2): 2012, 2013
Talyš (alue)

Talyš (myös Tališ) on alue ja entinen kaanikunta Kaspianmeren lounaisrannikolla Kaukasiassa Azerbaidžanin kaakkoiskulmassa Iranin rajalla. Se käsittää Elbrusiin kuuluvan Talyš-nimisen vuoristoalueen, jonka korkeimmat kohdat ovat noin 2 500 m meren pinnan yläpuolella, sekä sen itäpuolella olevan Kaspianmeren soistuneen rannikkotasangon. Alueen pääkaupunki on Lənkəran. Muita kaupunkeja ovat Lerik, Masalli ja Astara. Alueen väestö on pääasiassa talyšeja.
Historia

Talyšin kaanikunta tunnusti Persian ylivaltaa, kunnes alue liitettiin Venäjään 1813. Neuvostoliitossa alue kuului Azerbaidžanin neuvostotasavaltaan. Neuvostoliiton hajoamisen jälkeen siitä tuli osa itsenäistä Azerbaidžania.
Talwildar

Talwildar tarkoittaa Afganistanin perinteessä avaimenhaltijaa, joka säilyttää arvoesineitä sinetöidyssä laatikossa. Laatikko sinetöidään paperilla, johon talwildar ja todistajat kirjoittavat nimensä. Ainoastaan esineistä vastuussa oleva avaimenhaltija saa murtaa sinetin.
Vanhaa talwildar-perinnettä sovellettiin, kun Afganistanin kansallismuseon työntekijät aavistelivat kovien aikojen olevan edessä ja piilottivat museon arvokkaimmat esineet. Talibanien kukistuttua presidentti Hamid Karzai avasi museon, mutta kaikki vitriinit olivat silloin tyhjinä. Tosiasiassa jo keväällä 2004 presidentin palatsista ja monista muista paikoista löytyneitä esineitä oli luetteloitu jonkin aikaa. Ne olivat säilyneet talibanien valtakauden talwildarien vastuulla. Vaikka osa heistä kuoli ja katosi, vastuu siirtyi sukulaisille.
Aiheesta muualla

The Golden Hoard, An Ancient Afghan Treasure is Recovered (Arkistoitu – Internet Archive)
Tam, gde ja ne bil

| Tam, gde ja ne bil Aleksandr Maršal |
| --- | --- | --- |

Studioalbumin tiedot
 Julkaistu: 2000
 Tyylilaji: pop, šanson
 Levy-yhtiö: Iceberg Music
Aleksandr Maršal muut julkaisut
| Možet bit' 1998 | Tam, gde ja ne bil 1999 | Gorec 2000 |
Tam, gde ja ne bil (Там, где я не был) on venäläisen rock-laulaja Aleksandr Maršal’n toinen studioalbumi. Se julkaistiin vuonna 1999.
Kappaleet

Жизнь Взаймы
Небо
Уж Ты Прости
Отпускаю
Прощай
Как Тебя Найти
Золотое Время
Свободна
Собачий Вой
Старый Двор
São Paulon 6 tunnin ajo

Brasilian Rata
São Paulon 6 tunnin ajo on moottoriurheilun kestävyyskilpailu joka ajetaan Interlagosin radalla Brasiliassa. Kilpailu kestää nimensä mukaisesti 6 tuntia. Vuodet 2012-2014 kilpailu kuului FIA World Endurance Championship -sarjaan. Kilpailu tekee paluun FIA WEC -kalenteriin vuonna 2024.
Voittajat

| Vuosi | Kuljettajat | Talli | Auto | Raportti |  |  |
| --- | --- | --- | --- | --- | --- | --- |
| 2012 |  Alexander Wurz  Nicolas Lapierre | Toyota Racing | Toyota TS030 Hybrid | Raportti |  |  |
| 2013 |  André Lotterer  Marcel Fässler  Benoît Tréluyer | Audi Sport Team Joest | Audi R18 e-tron quattro | Raportti |  |  |
| 2014 |  Marc Lieb  Neel Jani  Romain Dumas | Porsche Team | Porsche 919 Hybrid | Raportti |  |  |

2015-2023: Ei kilpailtu
| 2024 |  Sébastien Buemi  Brendon Hartley  Ryō Hirakawa | Toyota Gazoo Racing | Toyota GR010 Hybrid | Raportti |  |  |

Käännös suomeksi
São Miguelin lento-onnettomuus 1949

| São Miguelin lento-onnettomuus |
| --- | --- |
 Onnettomuuskoneen kaltainen Air Francen Lockheed Constellation.
Yhteenveto
Päivämäärä:  28. lokakuuta 1949
Onnettomuustyyppi:  törmäys vuoreen
Tapahtumapaikka:  São Miguel, Azorit, Portugali
Lähtöpaikka:  Pariisi
Määränpää:  New York 
Kuolleita:  48 
Loukkaantuneita:  0
Eloonjääneitä:  0
Lentokone
Konetyyppi:  Lockheed L-749-79-46 Constellation 
Lentoyhtiö:  Air France 
Rekisteritunnus:  F-BAZN 
Matkustajia:  37
Miehistöä:  11
São Miguelin lento-onnettomuus 1949  tapahtui 28. lokakuuta 1949 São Miguelissa Azoreilla.
Lento

Lentokone lähti Pariisista Orlyn lentoasemalta määränpäänään New York. Suunniteltu välilaskupaikka oli Santa Marian lentoasema Azoreilla. Lähestyessään lentokenttää kone törmäsi vuoreen ja tuhoutui. Koneessa oli 11 miehistön jäsentä ja 37 matkustajaa. Kaikki saivat onnettomuudessa surmansa. Kyseessä oli Air Francen reittilento.
Onnettomuuden todennäköisinä syinä pidetään navigointivirhettä, lähestymismenetelmien noudattamatta jättämistä ja sitä, että Santa Marian lentokenttää ei tunnistettu näkölento-olosuhteissa.
Uhrien joukossa oli muun muassa maailmanmestari-nyrkkeilijä Marcel Cerdan, viulisti Ginette Neveu ja piirtäjä Bernard Boutet de Monvel.
Streetlife Serenade

| Streetlife Serenade Billy Joel |
| --- | --- | --- |

Studioalbumin tiedot
 Äänitetty : Devonshire Sound,   North Hollywood
 Julkaistu: 1974
 Formaatti: LP-levy, CD-levy
 Tuottaja(t): Michael Stewart
 Tyylilaji: pop, laulaja-lauluntekijä
 Kesto: 37.53
 Levy-yhtiö: Columbia Records
Billy Joelin muut julkaisut
| Piano Man 1973 | Streetlife Serenade 1974 | Turnstiles 1976 |
Streetlife Serenade on yhdysvaltalaisen laulaja-lauluntekijä Billy Joelin kolmas, vuonna 1974 julkaistu sooloalbumi.
Kappaleet

Kaikki kappaleet ovat Billy Joelin tekemiä. Sovituksista vastaavat Michael Stewart ja Billy Joel.
Ääninäytteet
Äänitiedostojen kuunteluohjeet
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Streetlife Serenader | 5.19 |  |  |  |  |  |  |  |
| 2. | Los Angelenos | 3.42 |  |  |  |  |  |  |  |
| 3. | The Great Suburban Showdown | 3.46 |  |  |  |  |  |  |  |
| 4. | Root Beer Rag (instrumentaali)  | 3.04 |  |  |  |  |  |  |  |
| 5. | Roberta | 4.35 |  |  |  |  |  |  |  |
| 6. | The Entertainer | 3.41 |  |  |  |  |  |  |  |
| 7. | Last of the Big Time Spenders | 4.36 |  |  |  |  |  |  |  |
| 8. | Weekend Song | 3.31 |  |  |  |  |  |  |  |
| 9. | Souvenir | 2.00 |  |  |  |  |  |  |  |
| 10. | The Mexican Connection (instrumentaali)  | 3.39 |  |  |  |  |  |  |  |
Muusikot

Richard Bennett – kitara
Joe Clayton – congat
Gary Dalton – kitara
Mike Deasy – kitara
Don Evans – kitara
Wilton Felder – basso
Emory Gordy – basso
Al Hertzberg – kitara
Billy Joel – kosketinsoittimet, moog
Larry Knechtel – basso
Art Munson – kitara
Roj Rathor – kitara
William Smith – urut
Michael Stewart – kitara
Ron Tutt – rummut
Tom Whitehorse – pedal steel-kitara, banjo
Tuotantotiedot

julkaisuvuosi: 1974
levy-yhtiö: Columbia Records / Sony Music Entertainment, Inc.
tuottaja: Michael Stewart
äänitys: Ron Malo
äänityspaikka: Devonshire Sound, North Hollywood
kansikuvan maalaus: Brian Hagiwara
takakannen valokuvat: Jim Marshall
muut valokuvat: Peter Cunningham
ulkoasun taiteellinen toteutus: Ron Coro
Kiitettyjä henkilöitä ovat Barry Fasman ja Brian Ruggles.
Uudelleenjulkaisut

Vuonna 1998 albumista on julkaistu Sony Musicin nice price -sarjassa 24-bittinen digitaalinen remasteroitu CD-levy. Se sisältää CD EXTRA -nimisen ilmaisen multimediaohjelmiston, ennenjulkaisemattomia valokuvia ja kappaleiden sanoitukset. Kappaleista on mainittu erikseen "The Entertainer". Levyllä on myös konserttitaltiointi Long Islandilta, missä Joel esittää yksin kappaleen "Souvenir".
Remasteroinnin on tehnyt Ted Jensen New Yorkissa Sterling Sound -studiossa. Osallisena on ollut myös Jon Naatjes. Lisätietoa on saanut osoitteesta Maritime Music, Inc., 280 Elm Street, Southampton, NY 11968.
Aiheesta muualla

Holden, Stephen: Billy Joel / Streetlife Serenade  5.12.1974. Rolling Stone Reviews. Viitattu 9.6.2013. (englanniksi)
Shannon Woeller

Shannon Woeller
Shannon Woeller (s. 31. tammikuuta 1990) on kanadalainen jalkapalloilija. Hän on pelipaikaltaan puolustaja. Hän on pelannut Kanadan naisten maajoukkueessa vuoden 2019 MM-kilpailujen päättyessä 20 maaottelua. Hän pelasi ensimmäisen naisten maaottelunsa vuonna 2009. Hän kuului vuoden 2019 MM-kisojen joukkueeseen mutta ei saanut peliaikaa.
Woeller on Euroopassa pelannut seuratasolla Norjassa, Islannissa, Saksassa ja Ruotsissa.
Scarface: Money. Power. Respect.

| Scarface: Money>  Power. Respect. |
| --- | --- |

Kehittäjä:  FarSight Studios
Julkaisija:  Vivendi Games
Julkaistu:  NA 6. lokakuuta 2006 EU 17. marraskuuta 2006
Lajityyppi:  strategia
Pelimuoto:  yksinpeli, moninpeli
Alusta:  PlayStation Portable, Windows Mobile
Lisää peliartikkeleitaVideopelien teemasivulla
Infobox OK : 
Scarface: Money. Power. Respect. on FarSight Studiosin kehittämä ja Vivendi Gamesin julkaisema strategiapeli, joka pohjautuu elokuvaan Scarface - arpinaama. Peli julkaistiin vuonna 2006 PlayStation Portablelle.
Scarface: Money. Power. Respect. on kuitenkin edeltäjästään poiketen vuoropohjainen strategiapeli, jossa on sekä yksinpeli että moninpeli. Pelaaja hallitsee omaa aluettaan tehden strategisia päätöksiä saadakseen valtaa ja komentaa samalla joukkojaan taistelussa vastustajiensa kanssa.
Sydäntenmurskaajat

| Sydäntenmurskaajat> Heartbreakers |
| --- | --- |

Ohjaaja:  David Mirkin
Käsikirjoittaja:   Robert Dunn  Paul Guay  Stephen Mazur 
Tuottaja:  John Davis
Säveltäjä:   John Debney  Danny Elfman 
Kuvaaja:  Dean Semler
Leikkaaja:  William Steinkamp
Pääosat:   Sigourney Weaver  Jennifer Love Hewitt  Ray Liotta  Jason Lee  Gene Hackman 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer Davis Entertainment Rai Cinema Winchester Films
Levittäjä:  Metro-Goldwyn-Mayer Netflix
Ensi-ilta:  2001
Kesto:  124 min
Alkuperäiskieli:  englanti venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Sydäntenmurskaajat (Heartbreakers) on vuonna 2001 ensi-iltansa saanut David Mirkinin ohjaama romanttinen komedia, jossa äiti ja tytär huijaavat varakkaiden miesten rahoja itselleen.
Rooleissa

| 0 | 1 | 2 |
| --- | --- | --- |
|  Sigourney Weaver  | … |  Max Conners   |
|  Jennifer Love Hewitt  | … |  Page Conners   |
|  Ray Liotta  | … |  Dean Cumanno   |
|  Jason Lee  | … |  Jack Withrowe   |
|  Anne Bancroft  | … |  Gloria Vogal/Barbara   |
|  Jeffrey Jones  | … |  Mr. Appel   |
|  Gene Hackman  | … |  William B. Tensy   |
|  Nora Dunn  | … |  Miss Madress   |
Serhi Kryvtsov

Serhi Kryvtsov vuonna 2014.
Serhi Kryvtsov (s. 15. maaliskuuta 1991 Zaporižžja) on ukrainalainen jalkapalloilija. Hän on pelipaikaltaan keskuspuolustaja. Hän edustaa Pohjois-Amerikan MLS:ssä pelaavaa Inter Miamia, johon hän siirtyi tammikuussa 2023 pelattuaan yli 12 vuotta kotimaansa Šah’tar Donetskissa. Hän on pelannut Ukrainan maajoukkueessa vuodesta 2011.
Kryvtsov aloitti pääsarjauransa Metalurh Zaporižžjan joukkueessa toukokuussa 2008. Kesällä 2010 hän siirtyi Šah’tar Donetskiin, jossa hän pelasi yli 12 vuotta ja voitti useita Ukrainan liiga- ja cupmestaruuksia. Hän on pelannut Ukrainan liigassa 199 ottelua ja tehnyt niissä 13 maalia. Mestarien liigassa hän on pelannut 20 ottelua, muun muassa joukkueensa kaikki kuusi ottelua kaudella 2019–2020. Eurooppa-liigassa hän on pelannut 15 ottelua ja tehnyt kaksi maalia, molemmat vieraskentällä portugalilaisseura Bragaa vastaan joulukuussa 2016.
Kryvtsov pelasi Ukrainan nuorisomaajoukkueissa ja oli voittamassa alle 19-vuotiaiden Euroopan-mestaruutta 2009. Ukrainan A-maajoukkueessa hän pelasi ensimmäisen kerran syyskuussa 2011 ystävyysottelussa Tšekkiä vastaan mutta toisen kerran hän mahtui pelaavaan kokoonpanoon vasta marraskuussa 2016. Kesän 2021 EM-kilpailuissa hän ei saanut peliaikaa alkulohkossa mutta pelasi täydet minuutit voittoisassa neljännesvälieräottelussa Ruotsia vastaan ja pelasi myös tappiollisessa puolivälieräottelussa Englantia vastaan ensimmäisellä jaksolla tapahtuneeseen loukkaantumiseensa saakka. Hän on pelannut kaikkiaan 31 A-maaottelua, joista kuusi on ollut MM-karsintaa, seitsemän EM-karsintaa ja viisi Kansojen liigaa. Avauskokoonpanossa hän on pelannut 29 ottelua.
Serhi Lovotškin

| Serhi Lovotškin |
| --- | --- |

Ukrainan presidentinhallinnon johtaja
 2010–2014  
Edeltäjä:  Vira Uljantšenko
Seuraaja:  Andri Kljujev
Kansanedustaja
 2007–2010, 2014–  
Ryhmä/puolue:  Alueiden puolue (2007–2010), Oppositioblokki (2014–2018), Opposition ohjelma – Elämän puolesta (2019–)
Henkilötiedot
Syntynyt: 17. kesäkuuta 1972 (ikä 52) Kiova, Ukrainan SNT
Kansalaisuus:  Ukraina
Tiedot
Puolue:  Opposition ohjelma – Elämän puolesta (2019–)
Muut puolueet:  Kansanpuolue, Alueiden puolue (2007–2014), Oppositioblokki (2014–2018), Opposition ohjelma – Elämän puolesta (2018
Aiheesta muualla
lovochkin.org/ru
Serhi Volodymyrovytš Lovotškin (ukr. Сергій Володимирович Льовочкін; s. 17. kesäkuuta 1972) on ukrainalainen poliitikko ja kansanedustaja, joka edusti Opposition ohjelma – Elämän puolesta -puoluetta. Lovotškin pakeni Ukrainasta Venäjän hyökättyä Ukrainaan vuonna 2022.
Lovotškin syntyi Kiovassa. Hän opiskeli vuosina 1989–1993 Kiovan taloustieteen valtionyliopistossa (nykyinen Kiovan kansallinen taloustieteen yliopisto) kirjanpitoa ja suoritti siellä vuosina 1993–1997 tieteiden kandidaatin tutkinnon; hänen väitöskirjansa aiheena oli Yhdysvaltain valtionvelka. Vuosina 1999–2002 hän suoritti Ukrainan ulkomaankaupan akatemiassa maisterintutkinnon pääaineenaan kansainvälinen oikeus. Vuonna 2004 hän väitteli tohtoriksi Kiovan kansallisessa taloustieteen yliopistossa.
Vuoden 1998 parlamenttivaaleissa Lovotškin pyrki Ukrainan parlamenttiin Verh’ovna Radaan 46. vaalipiiristä (Donetskin alue), muttei tullut valituksi. Vuosina 1999–2002 hän toimi presidentti Leonid Kutšman avustajana ja neuvonantajana. Vuosina 2002–2005 hän toimi Kutšman ensimmäisenä avustajana. Oranssin vallankumouksen jälkeen hän toimi Verh’ovna Radan puhemiehen Volodymyr Lytvynin avustajana. Vuoden 2006 parlamenttivaaleissa Lovotškin pyrki Verh’ovna Radaan Ukrainan kansanpuolueen listan 13. ehdokkaana, muttei tullut valituksi. Myöhemmin samana vuonna hänet nimitettiin pääministerin kansliapäälliköksi. Vuoden 2007 parlamenttivaaleissa hänet valittiin Verh’ovna Radaan alueiden puolueen listan 46. ehdokkaana. Hän toimi puolueen parlamenttiryhmän varapuheenjohtajana.
Vuosina 2010–2014 hän toimi presidentti Viktor Janukovytšin presidentinhallinnon johtajana ja helmikuussa 2014 hänet nimitettiin presidentin neuvonantajaksi. Hän perusti Ukrainan kehityksen puolueen, joka liittyi osaksi oppositioblokkia, jonka listalta hänet valittiin Verh’ovna Radaan vuoden 2014 parlamenttivaaleissa listan 12., sitoutumattomana ehdokkaana. Hän toimi oppositioblokin parlamenttiryhmän varapuheenjohtajana. Vuoden 2019 parlamenttivaaleissa hänet valittiin parlamenttiin Opposition ohjelma – Elämän puolesta -puolueen listan 5. ehdokkaana. Hän toimi puolueen puoluehallituksen puheenjohtajana.
Vuonna 2022 Lovotškin poistui Ukrainasta siskonsa, kansanedustaja Julija Lovotškinan kanssa muutama päivä ennen Venäjän täysmittaista hyökkäystä. Hän palasi Ukrainaan ja osallistui parlamentin täysistuntoihin heinäkuussa 2022, mutta lähti taas ulkomaille. Maaliskuussa 2023 hänet erotettiin parlamentin kansallisen turvallisuuden valiokunnasta.
Synergia

Synergialla tarkoitetaan kahden tai useamman vaikuttavan tekijän kumuloivaa yhteisvaikutusta. 
Sana pohjautuu kreikan sanoihin sunergiā, yhteistyö ja sunergos, yhdessä työskentely.
Synergiaetu tai synergiahyöty on joko kuvitteellinen tai todellinen etu, jota odotetaan saatavan esimerkiksi kustannussäästöjen muodossa kun yhdistetään kaksi yksikköä yhdeksi.
Positiivisella synergialla tarkoitetaan tilannetta, jossa kokonaisuus on suurempi kuin sen osien summa. Negatiivista synergiaa voi käyttää terminä kuvaamaan esimerkiksi tilannetta, jossa tiimin henkilöt eivät sovi yhteen ja aiheuttavat kokonaisuuden toiminnalle haittaa.
Biologinen ja kemiallinen synergia

Symbioosi merkitsee biologiassa kahden tai  eliölajin edustajien läheistä yhteiseloa
Kahden tai useamman aineen tai myrkyn yhteisvaikutus kehossa. Elimien yhteistoiminta.[lähde? ]
Psykologinen synergia

Tiedon ja omien mieltymysten yhteisvaikutus päätöksenteossa.[lähde? ]
Taloudellinen synergia

Taloudellisessa toiminnassa toimintojen yhdistäminen, esimerkiksi fuusiossa niin kutsuttu synergiahyöty tai tehostaminen.
Teologinen synergia

Juutalais-kristillisessä teologiassa synergia tarkoittaa ihmisen ja Jumalan yhteistyötä ihmisen pelastumiseksi. Sen vastakohta on monergismi, jossa Jumala yksin pelastaa ihmisen.
Synergia voi tarkoittaa myös uskontojen välistä yhteistyötä. Sitä ei pidä sekoittaa synkretismiin, joka tarkoittaa uskontojen sekoittumista.
Synergia ja systeemit

Systeemi on suurempi kuin osiensa summa. Osien "päälle" syntyvät "ylimääräiset" tasot (ominaisuudet) ovat systeemin kokonaisuuden emergenttejä ominaisuuksia. Emergenttejä ominaisuuksia syntyy lähinnä kompleksisissa systeemeissä. Määritelmänä (kompleksinen) systeemi on hyvin lähellä synergiaa. Tämän mukaan, jos joillakin asioilla on synergiaa, ne ovat ainakin lähellä (kompleksista) systeemiä.[lähde? ]